Hvad er en H mærket støvsuger?
H mærket er den højeste sikkerhedsklassificering der bruges til støvsugere. L-klassen er den laveste og M-klassen den midterste. Er en støvsuger i H klassen betyder det, at den også vil fjerne kræftfremkaldende støv og partikler fra arbejdsmiljøet. Den kan blandt andet bruges til træstøv fra løvtræer, asbest, bitumen, skimmelsporer, respirabelt kvarts, blyholdigt støv, mineralske- og syntetisk mineraliske fibre.